Какво заплащаме във фактурата за електроенергия на регулирания пазар?
В месечната ни фактура за електроенергия се включват:

* цена на консумираната активна ел. енергия (**по–висока в сравнение с тази на свободния пазар** и определена от КЕВР) – заплаща се към доставчик краен снабдител или доставчик от последна инстанция;
* балансиране на енергийната система за снабдяване – заплаща се към доставчик краен снабдител на електрическа енергия ( цената се определя от КЕВР);
* балансиране на енергийната система за разпределение – заплаща се към едно от четирите ЕРП – та в страната в зависимост от локацията на обекта (цената се определя от КЕВР);
* акциз, ако клиента не е физическо лице – заплаща се на Държавата през ЕРП-тата (цената се определя от Държавата чрез Министерство на финансите и Национална агенция за приходите);
* пренос през разпределителната мрежа – заплаща се на съответното ЕРП ( цената се определя от КЕВР);
* достъп до разпределителната мрежа – заплаща се на съответното ЕРП ( цената се определя от КЕВР и се дължи върху предоставената мощност на дадения обект, а не върху неговата консумация);
* пренос и достъп през /до електропреносната мрежа – заплаща се към ЕСО ЕАД през съответното ЕРП ( цената се определя от КЕВР);
* надбавка за отдадено количество реактивна енергия съгласно Наредба за регулиране на цените на електрическата енергия (НРЦЕЕ) – заплаща се към съответното ЕРП и се определя съгласно чл.7 НРЦЕЕ;
* надбавка за използвано количество реактивна енергия съгласно Наредба за регулиране на цените на електрическата енергия (НРЦЕЕ) – заплаща се към съответното ЕРП и се определя съгласно  чл.7 НРЦЕЕ;
* ДДС – заплаща се на Държавата през съответното ЕРП.
